ApstiprinātS  
Daugavpils pilsētas domes iepirkuma komisijas  
2016.gada 7.aprīļa sēdē, prot.Nr.2

Iepirkums Publisko iepirkumu likuma 82.pantā noteiktajā kārtībā

**“Bērnu rotaļu iekārtu un aprīkojuma uzstādīšana**

**Daugavpils pilsētas pašvaldības administratīvajā teritorijā”**

identifikācijas numurs DPD 2016/61

**Atbildes uz pretendenta jautājumiem Nr.1**

Daugavpils pilsētas domes iepirkuma komisija 2016.gada 7.aprīļa sēdē (prot.Nr.2) ir izskatījusi pretendenta uzdoto jautājumu iepirkuma Nolikuma sakarā un sniedz šādu atbildi:

**Jautājums:**

“Iepirkuma nolikuma **p.35.5.1.** ir norādīts, ka tehniskajam piedāvājumam jāpievieno katras piegādātās iekārtas “Neatkarīgas sertificēšanas institūcijas sertifikātu (TUV sertifikkāts vai ekvivalents) par piegādāto rotaļu iekārtu atbilstību LVS EN 1176 par “Spēļu laukumu aprīkojumu drošību”.

Atbilstoši Publisko iepirkumu likuma 17.panta 5.daļai, ražotājs var pierādīt atbilstību tehniskajām prasībām un drošības pasākumiem ar ražotāja tehnisko dokumentāciju, kas ir saskaņā ar iepirkuma likuma prasībām, vai neatkarīgas institūcijas novērtējumu spēļu laukuma aprīkojuma elementiem.

Lūdzam sniegt atbildi par iespēju piedalīties iepirkumā ar ražotāja tehnisko dokumentāciju, kas dod iespēju Pasūtītājam pārliecināties par piedāvātās iekārtas atbilstību standartam LVS EN 1176.”

***Atbilde uz jautājumu:***

*“Bērnu rotaļu iekārtu ražotāja tehniskā dokumentācija (piem. atbilstības deklarācijas) nevar būt uzskatāma par līdzvērtīgu neatkarīgas sertificēšanas institūcijas izsniegtajam sertifikātam. Atbilstoši Nolikuma nosacījumiem, pretendentiem jāpierāda piegādāto rotaļu iekārtu atbilstību standartam LVS EN 1176 “Spēļu laukumu aprīkojumu drošība” ar* ***neatkarīgās sertificēšanas institūcijas*** *izsniegtiem sertifikātiem, panākot ar to vienlīdzīgu attieksmi pret visiem pretendentiem.*

*Publisko iepirkumu likuma 17.panta piektā daļa nosaka pretendenta tiesības pierādīt piegādājamās preces atbilstību noteiktam standartam ar dokumentiem ko* ***pasūtītājs atzīst par pieņemamiem*** *(tajā skaitā ražotāja tehnisko dokumentāciju vai normatīvajos aktos noteiktajā kārtībā akreditētas institūcijas izsniegtu apliecinājumu par pārbaudes rezultātiem). Konkrētajā iepirkumā komisija ir pieņēmusi lēmumu, ka atbilstības apliecināšanai nepieciešams iesniegt* ***neatkarīgas sertificēšanas institūcijas*** *izsniegtu sertifikātu, kas apliecina atbilstību standartam.”*

Iepirkuma komisijas priekšsēdētāja J.Kornutjaka